جمهورباشقانی رجب طیب اردوغان، تورکییه‌نین دیشلاندیغی بیر اف-۳۵ ساواش اوچاغی پروژه‌سینین، تامامی ایله چؤکمه‌یه محکوم اولدوغونو دئدی.
پرزیدنت اردوغان، ایستانبول‌دا ۱۴.جو اولوسلارآراسی ساوونما صنایعی سرگی‌سین‌ده دانیشدی.
ساوونما صنایعین‌ده تاساریمدان اۆرتیمه بوتون مرحله‌لرده سؤز صاحبی اولما هدفینه آدیم آددیم یاخینلاشیلدیغینی قید ائد‌ن اردوغان،
"تورکییه، سیاسی، دیپلوماتیک و اقتصادی ساحه‌ده اولدوغو کیمی، ساوونما ساحه‌سین‌ده ده هئچ بیر دایاتمانی قبول ائتمه‌میشدیر، ائتمه‌یه‌جک. تورکییه‌نین دیشلاندیغی بیر اف-۳۵ پروژه‌سی تامامیله چؤکمه‌یه محکوم‌دور" دئدی.
تورکییه‌نین سلاح‌لی و سلاح‌سیز اینسان‌سیز هاوا آراجلاری ساحه‌سین‌ده دونیادا سؤز صاحبی قونومونا گلدیگینی وورغولایان اردوغان،
"ایندی بیز اؤز میللی ساواش اوچاغیمیزی اۆرته‌جک آددیملاری دا سرعتله آتماغا باشلادیق. انشاالله، هاوا گوجلریمیزین بوندان سونراکی دونانمالارین‌دا آغیرلیق اؤز اولوسال ساواش اوچاقلاریمیزدان اولوشاجاقدیر" شکلینده دانیشدی.
"زره، اوپتیک، یازیلیم، موتور، سیمولاسیون، پاتلاییجی تکنولوژیلری باشدا اولماقلا، اؤلکه‌میزین اؤنونو کسمک اوچون آراج اولاراق ایستیفاده ائدیله‌ن هر خصوصدا، اؤزوموزون و دوستلاریمیزین احتیاجلارینی قارشیلایاجاق آلت‌یاپینی قورماق‌دا قرارلیییق" ایفاده‌سینی ایشلد‌ن اردوغان، تورکییه‌نین اوچاقلاردا قوللانماق اوچون طلب ائتدیگی مهماتی وئرمه‌یه‌ن، ایندی یئرلی اۆرتیملر قارشی‌سین‌دا تعجبلرینی گیزله‌ده‌بیلمه‌دیکلرینی سؤیله‌دی.
تورکییه‌نین تاریخ بویو ایچین‌ده یئر آلدیغی بوتون اتفاقلارین حقوقونا صادق قالمیش، اوزرینه دوشنلری ائتمیش بیر اؤلکه اولدوغونو وورغولایان اردوغان،
"سرحدلریمیزده یاشادیغیمیز ستاشمالار سببیله هاوا ساوونما سیستمینه احتیاج دویدوقدا ایلک مراجعت ائتدییمیز یئر، متفیقلریمیز اولموش‌دور. اما نه یازیق، بو یؤن‌ده‌کی طلبلریمیز یا جاواب‌سیز قالمیش یا دا ایشی چتینلشدیرمه آنلامینا گلن شرطلر قارشیمیزا قویولموش‌دور" دئدی.
